Rådhusstræde er en gade i Indre By i København, der forbinder Gammeltorv og Nytorv med Frederiksholms Kanal. Undervejs krydser den Kompagnistræde.  Navnet Fra 1540 omtales Rådhusstræde, opkaldt efter de rådhuse, som lå på Gammeltorv fra omkring 1475 og frem til bybranden i 1795.  Oprindeligt hed den sydlige del af gaden Vandmøllestræde, fordi de store vandhjul tilknyttet pumpeværket til det gamle Christiansborg Slot lå her. Da møllegraven i Løngangstræde blev tilkastet, mistede vandhjulene tilløbet, og Vandkunsten blev i stedet benyttet som fisketorv.  Vandmøllestræde blev i 1858 tilsluttet Rådhusstræde.